**Кыргыз Республикасынын Энергетика министрлигинин**

**«Электр орнотмолорунда жумуштарды жүргүзүү учурундагы**

**коопсуздук техникасынын эрежелеринбекитүү жөнүндө»**

**Буйрук долбооруна**

**МААЛЫМКАТ-НЕГИЗДЕМЕ**

**1.** **Максат жана милдеттер.**

Буйрук долбоорунун максаты - энергетика тармагындагы мыйзамдардагы боштуктарды толтуруу.

Буйрук долбоорунун милдети энергетика тармагынын жана персоналынын коопсуздугун жана ишенимдүүлүгүн камсыз кылуу үчүн отун-энергетика комплексинин ишканаларын ченемдик укуктук актылар менен камсыз кылуу болуп саналат.

**2. Баяндоо бөлүгү.**

Эрежелер,жумуш ордунда иш убагында милдеттерин аткарууда кызматкерлердин ден-соолугунун коопсуздугун камсыздоого, жабдуулар менен жумуш жүргүзүүдө, ошондой эле электр станциялардын жана тармактардын электр орнотмолорунда кырсык болтурбоого жана эмгектин коопсуз шарттарын камсыздоого багытталган.

Эрежелер электр энергетика тармагында уруксаатталган ишмердүүлүктү жүргүзгөн уюмдун электр чордондорунун жана тармактарынын техникалык тейлөөсү менен иштеген, ыкчам которуштурууларды аткарган жана пайдалануу-оңдоо иштерин жүргүзгөн, сыноо жана ченөө өткөргөн кызматкерлерине жайылат.

Эрежелерге ылайык электр орнотмолору сыноодон өткөрүлгөн, пайдаланууга даяр болгон коргоо каражаттары менен, андан тышкары алгачкы медициналык жардам көрсөтүү каражаттары менен толуктоого тийиш.

Кызматкерлердин кесиптик даярдыгы, анын квалификациясын жогорулатуу, билимдерди текшерүү жана инструктажөткөрүү талаптары Эрежелерде белгиленген.

Электр орнотмолордо карап чыгуулардын, ыкчам же ыкчым-оңдоо кызматкерлер тарабынан аткаруучу которуулардын, ошондой эле жумуштарды аткаруу тартиби жана шарттары Эрежелерде аныкталган.

Жумуштардыкоопсуздук менен жүргүзүү талаптары, анын ичинде уюштуруу жана техникалык иш-чаралары белгиленген. Иш-тапшырма уруксаат системасынын талаптары толук чагылдырылган. Ар түрдү электр орнотмолордо жумуштарды жүргүзүүдө коопсуздукту сактоо талаптары белгиленген – комплектүү бөлүштүргүчтүзмөлөрдө, мачталардагы жана тирөөчтөрдөгү көмөк чордондордо, комлектүү трансформаторлук көмөк чордондордо, кабелдик жана аба чубалгыларда, трансформаторлордо, реакторлордо ж.б.

Ошондой эле электр жана магнит талаалардын таасири жаатында, жана электролиз орнотмолорун ж.б.жабдууларды пайдалануудагы коопсуздукту сактоо маселелери каралган.

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттерди болжолдоо.**

Буйруктун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык же коррупциялык кесепеттерге алып келбейт.

**4. Коомдук талкуунун жыйынтыгы тууралуу маалымат.**

Электр станцияларынын жана жылуулук тармактарынын жылуулук механикалык жабдууларын пайдалануудагы коопсуздук техникасынын эрежелеринин долбоору Кыргыз Республикасынын Энергетика министрлигинин илимий-техникалык кеңеши жактыргандан кийин Ченемдик укуктук актылардын долбоорлорун коомдук талкуулоонун бирдиктүү порталына жайгаштырылган (http://koomtalkuu.gov.kg).

Эч кандай эскертүү же сунуш түшкөн жок

**5. Долбоордун мыйзамдарга шайкештигин талдоо.**

Буйруктун долбоору колдонуудагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6.** **Каржылоо зарылдыгы жөнүндө маалымат.**

Буйруктун долбоорун кабыл алуу республикалык бюджеттен кошумча финансылык чыгымдарга алып келбейт.

**7.** **Жөнгө салуучу таасирди талдоо жөнүндө маалымат.**

Сунушталган долбоор жөнгө салуучу таасирди талдоону талап кылбайт, анткени ал ишкердикти жөнгө салууга багытталган эмес.

**Министр Т.** Ө**. Ибраев**